b'\n_START_ARTICLE_\nCarica majka Bian\n_START_PARAGRAPH_\nCarica majka Bian (sije\xc4\x8danj 160. \xe2\x80\x93 9. srpanja 230.), osobno ime nepoznato, formalno Carica Wuxuan (\xe6\xad\xa6\xe5\xae\xa3\xe7\x9a\x87\xe5\x90\x8e, doslovno "ratni\xc4\x8dka i u\xc4\x8dena carica") bila je carica majka kineske dr\xc5\xbeave Cao Wei, jednog od Tri kraljevstva. Bila je druga supruga gospodara rata Cao Caoa i majka Cao Pija, prvog cara dr\xc5\xbeave Cao Wei._NEWLINE_Odrasla je u Baitingu u dana\xc5\xa1njoj provinciji Shandong; roditelji su joj bili siroma\xc5\xa1ni, te je bila prisiljena uzdr\xc5\xbeavati ih kao kurtizana. U dobi od 19 godina ju je zapazio mladi Cao Cao i u\xc4\x8dinio svojom konkubinom. Rodila mu je \xc4\x8detiri sina - Cao Pija, Cao Zhanga, Cao Zhija i Cao Xionga. Kineski povijesni izvori je opisuju kao skromnu \xc5\xbeenu koja se uglavnom dr\xc5\xbeala izvan politike. Izuzetak je bio 226. kada je kod svog sina uspje\xc5\xa1no intervenirala u korist Cao Honga kome je prijetilo pogubljenje. Ne\xc5\xa1to kasnije je oprostila princezi Yu, supruzi svog unuka Cao Ruija koja ju je slu\xc4\x8dajno uvrijedila.'